Diari Oficial de la Generalitat Valenciana


Sumari del DOGV 8725, del 24-01-2020 (2020/386)

RESOLUCIÓ de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8725

Data del DOGV
:   24-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/386


Data del document
:   30-12-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA). [2020/386]  
  
  
  
En el Diari Oficial de la Generalitat Valenciana d'11 de juliol de 2016 es va publicar l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa d'iniciativa social en col·laboració amb corporacions locals de la Comunitat Valenciana, modificada per l'Ordre 10/2017, de 8 de maig, de la Conselleria d'Economia Sostenible, Sectors Productius, Comerç i Treball, publicada en el Diari Oficial de la Generalitat Valenciana de 10 de maig de 2017.  
L'article 10.3 de l'Ordre 8/2016 estableix que cada convocatòria podrà delimitar els àmbits sectorials en què corresponga desenvolupar les obres o els serveis d'interés general o social (turisme, medi ambient, serveis socials, atenció a persones desocupades...) i l'àmbit geogràfic específic d'actuació (si concorren circumstàncies que ho justifiquen). En aplicació d'aquesta previsió i de conformitat amb l'informe proposta de l'Agència Valenciana de Seguretat i Resposta a les Emergències, l'objecte d'aquesta convocatòria és subvencionar a entitats locals municipals la contractació de persones desocupades a fi que realitzen actuacions l'objecte principal de les quals consistisca a mitigar o reduir un risc previst en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
  
De conformitat amb l'informe proposta de l'Agència Valenciana de Seguretat i Resposta a les Emergències, l'àmbit geogràfic de la convocatòria s'ha determinat mitjançant la combinació dels factors següents: el risc de despoblament i el risc d'incendi forestal i prioritat operativa en l'extinció d'incendis.  
Per a la concreció d'aquests criteris, s'ha considerat els municipis amb una superfície classificada com d'alt risc d'incendi forestal que resulta, segons l'annex del Pla especial davant el risc d'incendis forestals, igual o superior a 25 ha, amb un índex de desviació de +- un 5 % (unitat mínima de gestió forestal, d'acord amb el Pla d'acció territorial forestal de la Comunitat Valenciana), sempre que addicionalment complisquen alguna de les condicions següents:  
a) Municipis amb menys de 1.000 habitants, segons dades de 2018.  
b) Municipis amb menys de 5.000 habitants, segons dades de 2018, situats en comarques amb àrees amb risc alt o mitjà de despoblament (segons informació tècnica de la Direcció General d'Administració Local: l'Alcalatén, l'Alcoià, l'Alt Maestrat, l'Alt Vinalopó, l'Alt Millars, l'Alt Palància, el Baix Maestrat, la Canal de Navarrés, la Costera, el Comtat, la Marina Alta, la Marina Baixa, la Plana Alta, la Plana Baixa, la Plana d'Utiel-Requena, els Ports, el Racó d'Ademús, els Serrans, la Vall d'Albaida i la Vall d'Aiora), als quals el Pla especial davant el risc d'incendis forestals els imposa l'obligació o els recomana redactar un pla d'actuació municipal davant el risc d'incendis forestals.  
  
Finalment i en consideració a la problemàtica específica derivada del seu trasllat com a conseqüència de la construcció de l'embassament de Benaixeve, l'informe proposta de l'Agència Valenciana de Seguretat i Resposta a les Emergències proposa incloure addicionalment els municipis de Domeño i Loriguilla, perquè executen actuacions exclusivament en les àrees del seu terme municipal radicades a la comarca dels Serrans.  
Aquestes subvencions són compatibles amb el mercat comú i no estan subjectes a comunicació o notificació a la Comissió Europea en no resultar aplicable el que s'estableix en l'article 107.1 del Tractat de funcionament de la Unió Europea per estar destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen falsejar la competència.  
L'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que «En la tramitació anticipada d'atorgament de subvencions, de conformitat amb el que es preveu en l'article 41 de la present llei, podrà arribar-se al moment procedimental immediatament anterior al de la resolució de la concessió, i haurà de constar en tots els tràmits que aquest atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això».  
  
En el projecte de pressupostos de la Generalitat per a l'exercici 2020 figura en el capítol IV del subprograma 322.51, Foment d'ocupació, la línia de subvenció S2941, amb una dotació adequada i suficient per al finançament d'aquestes ajudes.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
1. Convocar per a l'exercici 2020 les subvencions destinades a la contractació de persones desocupades per les corporacions locals de la Comunitat Valenciana indicades en l'annex, per a la realització d'actuacions l'objecte principal de les quals consistisca a mitigar o reduir un risc previst en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
  
2. Aquestes subvencions es finançaran amb càrrec al capítol 4, codi de línia S2941000, del subprograma 322.51, Foment d'ocupació, per un import global màxim estimat de 46.950.890 d'euros, fons procedents del Servei Públic d'Ocupació Estatal. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2020.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
  
Segon. Objecte i àmbit  
L'objecte d'aquesta convocatòria és la concessió de subvencions destinades a la contractació de persones desocupades per les corporacions locals de la Comunitat Valenciana indicades en l'annex, per a la realització d'actuacions l'objecte principal de les quals consistisca a mitigar o reduir un risc previst en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
  
Tercer. Entitats beneficiàries  
1. Podran ser beneficiàries d'aquest programa les entitats locals municipals de la Comunitat Valenciana indicades en l'annex.  
2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Costos subvencionables  
1. Les subvencions es destinaran al finançament dels costos salarials, inclosa la cotització a la Seguretat Social, de les persones desocupades que hagueren sigut contractades per a la realització de les accions objecte d'aquesta resolució.  
2. Únicament s'entendrà com a cost salarial les percepcions econòmiques per la prestació del servei, excloent-ne les dietes, indemnitzacions i bestretes com a conseqüència de l'activitat laboral, retribucions de vacances no gaudides o altres percepcions que no tinguen la condició de salari.  
3. No resultaran subvencionables els dies que la persona treballadora estiga en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
Cinqué. Persones destinatàries finals  
Les persones destinatàries finals d'aquest programa són les persones desocupades majors d'edat que figuren inscrites com a demandants d'ocupació en els Espais Labora de la Generalitat.  
  
Sisé. Procediment de selecció de les persones treballadores  
1. Després de la publicació en l'apartat de subvencions de foment d'ús de la pàgina web de LABORA Servei Valencià d'Ocupació i Formació dels imports assignats per l'òrgan col·legiat, les entitats beneficiàries hauran de presentar oferta d'ocupació a l'Espai Labora, que efectuarà una preselecció entre persones desocupades que preferentment no resulten beneficiàries de prestacions o subsidis per desocupació o de rendes vinculades a processos d'inserció laboral.  
2. Per a la selecció final de les persones candidates es constituirà una comissió de baremació integrada per dos representants de l'entitat beneficiària, que exerciran la presidència (amb vot de qualitat) i la secretaria, i per sengles representants de les organitzacions sindicals integrants del Consell de Direcció de LABORA Servei Valencià d'Ocupació i Formació, que hauran de ser convocats amb una antelació mínima de cinc dies hàbils.  
3. L'entitat beneficiària contractarà els qui obtinguen major puntuació en la baremació dels criteris establits en l'annex de l'Ordre 8/2016, sense que puga contractar-se més d'un membre de la mateixa unitat familiar. En cas d'empat, se seleccionarà qui acredite menor renda per càpita de la unitat familiar.  
4. S'estendrà acta del procés de selecció, segons model normalitzat. En cas d'absència de la representació sindical, s'adjuntarà a l'acta la convocatòria remesa o la justificació de l'absència.  
5. Les persones candidates hauran de figurar inscrites com a aturades en LABORA Servei Valencià d'Ocupació i Formació en el moment de la contractació, que, en tot cas, haurà de tindre lloc després de la resolució de concessió de la subvenció.  
6. Les treballadores i treballadors podran ser substituïdes en cas de resolució del contracte de treball abans que finalitze el projecte per causes justificades o de la seua suspensió a causa de situacions d'incapacitat temporal, maternitat, paternitat o altres situacions amb obligació legal de reserva del lloc. Les substitucions es realitzaran segons el seu ordre de puntuació per altres persones candidates que figuren inscrites com a aturades demandants d'ocupació. Si cap de les persones candidates en situació de reserva reunira els requisits per a ser contractada, s'iniciarà un nou procés de selecció segons el que es preveu en aquest resolc.  
  
Seté. Condicions de les contractacions  
1. Amb la subvenció concedida, les entitats beneficiàries efectuaran contractacions que hauran de respectar les condicions següents:  
a) Els contractes que es formalitzen hauran de tindre una duració d'almenys sis mesos a jornada completa.  
b) Les contractacions no podran servir per a cobrir vacants dels llocs de treball de l'entitat.  
2. Les entitats beneficiàries podran ampliar amb els seus propis recursos la duració dels contractes subvencionats.  
3. Els projectes subvencionables hauran d'executar-se dins del període comprés entre la data de la resolució de concessió i el 28 de febrer de 2021. Els contractes hauran d'iniciar-se el 2020, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
  
Huité. Forma i termini de presentació de sol·licituds  
1. La sol·licitud (comprensiva, així mateix, de la documentació exigida en el resolc seté) es presentarà de manera telemàtica en la Seu Electrònica de la Generalitat Valenciana, a través del procediment GUC habilitat a aquest efecte i denominat «EMERGEIX 2020. Programa de subvencions «Iniciativa social», destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal». En la pàgina web de LABORA, (http://www.labora.gva.es/corporacions-locals-mancomunitats-diputacions/foment-de-l-ocupacio) estarà disponible la informació sobre la present convocatòria i s'habilitarà un accés a la seu electrònica per a formular-hi la sol·licitud. Per a això, s'haurà de disposar de signatura electrònica avançada, bé amb el certificat reconegut d'entitat o certificat de representant d'entitat. Seran inadmeses aquelles sol·licituds no presentades utilitzant el procediment GUC ací descrit.  
2. El termini per a la presentació de les sol·licituds serà de quinze dies hàbils, a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
3. Només podrà presentar-se una sol·licitud per municipi. En cas que es presentaren diverses sol·licituds, només s'admetrà la formulada per l'ajuntament.  
  
Nové. Documentació que ha d'acompanyar la sol·licitud  
Les sol·licituds hauran d'acompanyar-se de la documentació següent, segons models normalitzats:  
a) Formulari annex a la sol·licitud.  
b) Dades de domiciliació bancària quan es tracte d'un nou compte. En el cas que no haguera variat respecte de l'última sol·licitud presentada davant LABORA Servei Valencià d'Ocupació i Formació per l'entitat sol·licitant, s'haurà d'identificar el número de compte corresponent.  
  
c) Declaració responsable del representant legal de l'entitat beneficiària que aquesta no incorre en les prohibicions per a obtindre la condició de beneficiària recollides en els apartats 2 i 3 de l'article 13 de la Llei general de subvencions.  
  
Desé. Instrucció i procediment de concessió  
1. La concessió d'aquestes subvencions es tramitarà en règim de concurrència competitiva.  
2. La instrucció correspondrà a les direccions territorials de LABORA Servei Valencià d'Ocupació i Formació.  
3. L'òrgan instructor podrà recaptar de les entitats sol·licitants l'aportació addicional de tots els documents i les dades aclaridores que estime necessaris per a resoldre sobre la sol·licitud presentada.  
4. Examinades les sol·licituds, l'òrgan instructor emetrà un informe on farà constar que les entitats beneficiàries compleixen tots els requisits necessaris per a la concessió de les ajudes.  
5. En la Subdirecció General d'Ocupació es constituirà un òrgan col·legiat integrat per la persona titular d'aquesta subdirecció o persona que designe per a la seua substitució, que el presidirà; dos vocals, i una persona que exercirà la secretaria, amb veu però sense vot. La designació de les persones que ocupen les vocalies i la secretaria serà efectuada per la persona titular de la Direcció General d'Ocupació. L'òrgan col·legiat emetrà un informe on es concrete el resultat de l'avaluació efectuada.  
6. Vist l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Onzé. Distribució de la dotació  
1. L'òrgan col·legiat proposarà la distribució de la dotació pressupostària d'acord amb els criteris següents:  
a) Es proposarà, per a totes les entitats que compleixen tots els requisits necessaris per a la concessió de les ajudes, un import mínim de 66.000 euros o import inferior que l'entitat local haguera sol·licitat.  
  
b) En el cas que la dotació no s'haguera esgotat després de procedir d'acord amb el que es disposa en el paràgraf anterior, el sobrant es distribuirà fins a esgotar el crèdit disponible en proporció a l'atur registrat.  
c) Si la dotació resultara insuficient per a procedir d'acord amb el que s'estableix en l'apartat a, es prioritzaran els municipis segons el major atur registrat.  
2. A l'efecte del que es disposa en l'apartat anterior es tindran en compte les estadístiques d'atur registrat corresponents al mes anterior al de la data de la resolució de convocatòria.  
3. La resolució de possibles empats s'efectuarà en funció de la pitjor evolució de l'atur registrat en cada municipi. A aquest efecte, la comparativa es remuntarà als mesos precedents a l'indicat en l'apartat anterior que resulte necessari fins a desfer l'empat.  
  
Dotzé. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la Direcció General d'Ocupació i Formació.  
2. La resolució de concessió determinarà la quantia concedida i incorporarà les condicions, obligacions i determinacions accessòries a què haja d'ajustar-se l'entitat beneficiària.  
3. El termini per a resoldre i notificar les resolucions procedents serà de sis mesos comptats a partir de l'endemà de la finalització del termini de presentació de sol·licituds. Transcorregut aquest termini sense que s'hi haja dictat resolució expressa, la sol·licitud podrà entendre's desestimada per silenci administratiu.  
4. La resolució posarà fi a la via administrativa i contra aquesta podrà interposar-se un recurs potestatiu de reposició davant el mateix òrgan en el termini d'un mes a partir de l'endemà de la seua notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu en el termini de dos mesos davant el corresponent jutjat contenciós administratiu de la Comunitat Valenciana, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Tretzé. Mitjà de notificació  
La notificació de les resolucions i actes de tràmit s'efectuarà a través de la seu electrònica de la Generalitat (https://sede.gva.es). Per a això, s'haurà de disposar de signatura electrònica avançada, bé amb el certificat reconegut d'entitat o certificat de representant d'entitat. Amb aquesta finalitat es remetrà un avís a l'adreça de correu electrònic que figure en l'expedient, on s'informarà de la posada a la disposició d'una notificació en l'esmentada seu electrònica. La falta de pràctica de l'avís no impedirà que la notificació siga considerada plenament vàlida.  
  
  
Catorzé. Pagament anticipat  
Després de la justificació prèvia de l'inici del projecte, podrà anticipar-se el pagament de fins al 30 per cent de la subvenció concedida o un altre percentatge superior que puga establir la Llei de pressupostos de la Generalitat per a 2020.  
  
Quinzé. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que el beneficiari complisca els requisits següents:  
a) Es trobe al corrent en el compliment de les seues obligacions tributàries i davant la Seguretat Social i no siga deutor per resolució de procedència de reintegrament.  
b) Es trobe al corrent en el compliment de l'obligació de rendició dels seus comptes anuals a la Sindicatura de Comptes.  
2. A l'efecte del que es disposa en l'apartat anterior, l'entitat beneficiària haurà d'aportar una declaració responsable relativa a l'article 34.5 de la Llei general de subvencions; i l'òrgan gestor obtindrà de la Sindicatura de Comptes el certificat sobre el compliment de l'obligació de rendició de comptes anuals.  
  
Setzé. Justificació d'inici del projecte  
1. La documentació d'inici del projecte es justificarà en el termini d'un mes a partir de la data de contractació de les persones treballadores. En tot cas, els contractes hauran d'iniciar-se el 2020, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
2. L'inici es justificarà davant la Direcció Territorial de LABORA Servei Valencià d'Ocupació i Formació, mitjançant la presentació de la documentació següent:  
a) Certificat d'inici en model normalitzat, subscrit pel secretari de la corporació local o òrgan corresponent de les entitats dependents o vinculades a aquesta, amb la memòria explicativa del projecte i la identificació del codi comptable corresponent a la subvenció concedida.  
b) Certificat del secretari o interventor de la corporació local o òrgan corresponent de les entitats dependents o vinculades a aquesta on conste que l'entitat disposa d'assignació pressupostària suficient per a fer-se càrrec de les partides pressupostàries no subvencionades per LABORA Servei Valencià d'Ocupació i Formació.  
c) Acta de selecció de les persones contractades, amb la llista de persones desocupades remesa per l'Espai Labora.  
d) Contractes de treball i la seua comunicació a LABORA Servei Valencià d'Ocupació i Formació a través de l'aplicació Paqsanl@.  
e) Altes en la Seguretat Social i informe de dades per a la cotització Idc.  
f) Informació a les persones treballadores contractades sobre la procedència del finançament del programa.  
g) La documentació requerida per al pagament, a què fa referència el resolc anterior.  
  
Disseté. Justificació de la subvenció  
1. En el termini de dos mesos des de la finalització del període subvencionat dels contractes, l'entitat beneficiària haurà de justificar la subvenció concedida davant la Direcció Territorial de LABORA Servei Valencià d'Ocupació i Formació. Per a això, presentarà un compte justificatiu que contindrà la documentació següent:  
1.1. Informe final de l'obra o servei realitzat, en model normalitzat.  
  
1.2. Certificat de despesa final en què el secretari o interventor de la corporació local, o òrgan corresponent de les entitats dependents o vinculades a aquesta, certificarà expressament que s'ha produït el pagament efectiu de totes les despeses justificades. Si en el moment de presentació del compte justificatiu hi haguera cotitzacions i pagaments a compte de l'IRPF pendents de pagament per no haver vençut el termini per a això, s'indicarà aquesta circumstància en el certificat, i s'adjuntarà un certificat acreditatiu del pagament d'aquests en el termini d'un mes, a comptar des de la data de la seua presentació davant l'administració competent.  
1.3. Si és el cas, justificant del reintegrament dels fons no utilitzats. En efectuar l'ingrés, haurà d'identificar-se l'entitat beneficiària i el número d'expedient afectat.  
1.4. Certificat del secretari o interventor de la corporació local o òrgan corresponent de les entitats dependents o vinculades a aquesta relatiu a altres ingressos o subvencions que hagen finançat l'activitat subvencionada, amb indicació del concepte, l'import i la procedència.  
  
1.5. Relació de persones contractades, amb el detall dels costos salarials i de seguretat social, per al qual s'aportarà la documentació que s'assenyala a continuació:  
a) Nòmines de les treballadores si treballadors.  
b) Relació nominal de treballadors (RNT).  
1.6. Almenys dues fotografies de l'actuació realitzada.  
1.7. Justificació de la publicitat del finançament de la subvenció (cartells, fullets, premsa, publicació, etc.).  
1.8. La documentació requerida per al pagament a la qual fa referència el resolc quinzé.  
2. L'entitat beneficiària haurà de conservar aquesta documentació i mantindre juntament amb aquesta el resum anual de retencions i ingressos a compte sobre rendiments del treball, corresponent a l'exercici (model 190), que podrà ser requerit a l'efecte de control posterior.  
3. D'acord amb el que s'estableix en l'article 31.2 de la Llei 38/2003, General de Subvencions, es considerarà despesa realitzada la que ha sigut efectivament pagada amb anterioritat a la finalització del termini de justificació, excepte el pagament de les cotitzacions a la Seguretat Social i l'IRPF que haja de presentar una vegada vençut aquest termini, que s'acreditarà d'acord amb el que s'estableix en el punt 1.2 del present resolc, en el termini d'un mes a comptar des de la data de la presentació davant l'administració competent.  
  
Dihuité. Resolució de pagament i incidències  
La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes correspon, per delegació, a la persona titular de la Direcció Territorial de LABORA Servei Valencià d'Ocupació i Formació.  
  
Dinové. Instruccions per a l'execució de l'actuació subvencionada  
  
De conformitat amb l'article 20 de l'Ordre 8/2016, es dicten les instruccions següents per a l'execució de l'actuació subvencionada:  
  
a) Amb les contractacions subvencionades es formaran brigades d'almenys 4 persones treballadores. Si l'entitat beneficiària disposara de brigades pròpies per a la realització de les actuacions objecte d'aquesta resolució, les persones contractades podran integrar-se en alguna, sempre que ho facen de manera conjunta.  
b) En les brigades integrades per les persones contractades haurà de figurar una persona que exercirà les funcions de capatàs o capatassa, que podrà ser una de les contractades a l'empara d'aquesta convocatòria o personal de plantilla de l'entitat beneficiària.  
c) Amb caràcter general els treballs que es realitzen hauran de tindre com a objecte principal mitigar o reduir un risc previst en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
d) Les actuacions que s'executen en terreny forestal, d'acord amb la definició que estableix la Llei 3/1993, forestal de la Comunitat Valenciana, hauran d'estar incloses en el pla local de prevenció d'incendis forestals del municipi; els municipis que no tinguen aprovat aquest pla, hauran de comptar amb autorització prèvia de la Conselleria d'Agricultura, Medi Ambient, Canvi Climàtic i Desenvolupament Rural, sense perjudici de qualsevol altra autorització o permís requerit en l'àmbit ambiental.  
e) La neteja i el condicionament de llits, riberes, barrancs i rius requerirà l'autorització de la confederació hidrogràfica corresponent.  
  
f) En els supòsits en què corresponga, les entitats beneficiàries hauran d'obtindre l'autorització dels titulars, públics o privats, dels predis afectats per les actuacions.  
g) En la seua condició d'òrgan competent en emergències i extinció d'incendis forestals, l'Agència Valenciana de Seguretat i Resposta a les Emergències coordinarà els treballs realitzats a l'empara d'aquesta convocatòria i, així mateix, establirà i impartirà els mòduls mínims de formació de les persones contractades.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que consideren pertinent.  
  
València, 30 de desembre de 2019.- El director general de LABORA, Servei valencià d'ocupació i formació: Enric Nomdedéu i Biosca  
  
  
  
ANNEX I  
Relació de municipis que poden sol·licitar subvenció  
  
Província Comarca Municipi  
ALACANT Comtat, el Agres  
ALACANT Alacantí, l- Aigües  
ALACANT Marina Alta, la Alcalalí  
ALACANT Comtat, el Alcocer de Planes  
ALACANT Comtat, el Alcoleja  
ALACANT Comtat, el Alfafara  
ALACANT Comtat, el Almudaina  
ALACANT Comtat, el Alqueria d'Asnar, l-  
ALACANT Marina Alta, la Adsubia  
ALACANT Comtat, el Balones  
ALACANT Comtat, el Benasau  
ALACANT Alt Vinalopó, l- Beneixama  
ALACANT Marina Baixa, la Beniardà  
ALACANT Comtat, el Beniarrés  
ALACANT Marina Alta, la Benidoleig  
ALACANT Alcoià, l- Benifallim  
ALACANT Marina Baixa, la Benifato  
ALACANT Marina Alta, la Benigembla  
ALACANT Comtat, el Benilloba  
ALACANT Comtat, el Benillup  
ALACANT Marina Baixa, la Benimantell  
ALACANT Comtat, el Benimarfull  
ALACANT Comtat, el Benimassot  
ALACANT Marina Alta, la Benimeli  
ALACANT Alt Vinalopó, l- Biar  
ALACANT Marina Baixa, la Bolulla  
ALACANT Alt Vinalopó, l- Camp de Mirra, el /   
Campo de Mirra  
ALACANT Marina Alta, la Castell de Castells  
ALACANT Marina Baixa, la Castell de Guadalest, el  
ALACANT Marina Baixa, la Confrides  
ALACANT Marina Alta, la Dénia (per a actuacions en l'entitat local menor de Jesús Pobre)  
ALACANT Comtat, el Facheca  
ALACANT Comtat, el Famorca  
ALACANT Comtat, el Gaianes  
ALACANT Comtat, el Gorga  
ALACANT Marina Alta, la Llíber  
ALACANT Comtat, el Millena  
ALACANT Marina Alta, la Murla  
ALACANT Marina Alta, la Orba  
ALACANT Comtat, el Orxa, l- / Lorcha  
ALACANT Marina Baixa, la Orxeta  
ALACANT Marina Alta, la Parcent  
ALACANT Alcoià, l- Penàguila  
ALACANT Comtat, el Planes  
ALACANT Marina Alta, la Poble Nou de Benitatxell, el / Benitachell  
ALACANT Marina Baixa, la Polop  
ALACANT Comtat, el Quatretondeta  
ALACANT Marina Alta, la Ràfol d'Almúnia, el  
ALACANT Marina Baixa, la Relleu  
ALACANT Marina Alta, la Sagra  
ALACANT Alt Vinalopó, l- Salinas  
ALACANT Marina Alta, la Sanet y Negrals  
ALACANT Marina Baixa, la Sella  
ALACANT Marina Alta, la Senija  
ALACANT Marina Baixa, la Tàrbena  
ALACANT Alcoià, l- Tibi  
ALACANT Comtat, el Tollos  
ALACANT Marina Alta, la Tormos  
ALACANT Alacantí, l- Torre de les Maçanes, la / Torremanzanas  
ALACANT Marina Alta, la Vall d'Alcalà, la  
ALACANT Marina Alta, la Vall d'Ebo, la  
ALACANT Marina Alta, la Vall de Gallinera  
ALACANT Marina Alta, la Vall de Laguar, la  
ALACANT Marina Baixa, la Verger, el  
ALACANT Marina Alta, la Xaló  
CASTELLÓ Plana Baixa, la Aín  
CASTELLÓ Alt Maestrat, l- Albocàsser  
CASTELLÓ Plana Baixa, la Alcudia de Veo  
CASTELLÓ Plana Baixa, la Alfondeguilla  
CASTELLÓ Alt Palància, l- Algimia de Almonacid  
CASTELLÓ Alt Palància, l- Almedíjar  
CASTELLÓ Alt Palància, l- Altura  
CASTELLÓ Alt Millars, l- Arañuel  
CASTELLÓ Alt Maestrat, l- Ares del Maestrat  
CASTELLÓ Alt Millars, l- Argelita  
CASTELLÓ Plana Baixa, la Artana  
CASTELLÓ Alcalatén, l- Atzeneta del Maestrat  
CASTELLÓ Alt Millars, l- Ayódar  
CASTELLÓ Alt Palància, l- Azuébar  
CASTELLÓ Alt Palància, l- Barracas  
CASTELLÓ Alt Palància, l- Bejís  
CASTELLÓ Plana Alta, la Benlloch  
CASTELLÓ Alt Palància, l- Benafer  
CASTELLÓ Alcalatén, l- Benafigos  
CASTELLÓ Alt Maestrat, l- Benassal  
CASTELLÓ Plana Alta, la Cabanes  
CASTELLÓ Baix Maestrat, el Canet lo Roig  
CASTELLÓ Baix Maestrat, el Castell de Cabres  
CASTELLÓ Ports, els Castellfort  
CASTELLÓ Alt Palància, l- Castellnovo  
CASTELLÓ Alt Millars, l- Castillo de Villamalefa  
CASTELLÓ Alt Maestrat, l- Catí  
CASTELLÓ Alt Palància, l- Caudiel  
CASTELLÓ Baix Maestrat, el Cervera del Maestre  
CASTELLÓ Alt Palància, l- Chóvar  
CASTELLÓ Ports, els Cinctorres  
CASTELLÓ Alt Millars, l- Cirat  
CASTELLÓ Alt Millars, l- Cortes de Arenoso  
CASTELLÓ Alcalatén, l- Costur  
CASTELLÓ Plana Alta, la Coves de Vinromà, les  
CASTELLÓ Alt Maestrat, l- Culla  
CASTELLÓ Plana Baixa, la Eslida  
CASTELLÓ Alt Millars, l- Espadilla  
CASTELLÓ Alt Millars, l- Fanzara  
CASTELLÓ Alcalatén, l- Figueroles  
CASTELLÓ Ports, els Forcall  
CASTELLÓ Alt Millars, l- Fuente la Reina  
CASTELLÓ Alt Millars, l- Fuentes de Ayódar  
CASTELLÓ Alt Palància, l- Gaibiel  
CASTELLÓ Ports, els Herbés  
CASTELLÓ Alt Palància, l- Higueras  
CASTELLÓ Baix Maestrat, el Jana, la  
CASTELLÓ Alt Palància, l- Jérica  
CASTELLÓ Plana Baixa, la Llosa, la  
CASTELLÓ Alcalatén, l- Llucena/Lucena del Cid  
CASTELLÓ Alt Millars, l- Ludiente  
CASTELLÓ Ports, els Mata, la  
CASTELLÓ Alt Palància, l- Matet  
CASTELLÓ Alt Millars, l- Montán  
CASTELLÓ Alt Millars, l- Montanejos  
CASTELLÓ Ports, els Morella  
CASTELLÓ Alt Palància, l- Navajas  
CASTELLÓ Ports, els Olocau del Rey  
CASTELLÓ Ports, els Palanques  
CASTELLÓ Alt Palància, l- Pavías  
CASTELLÓ Alt Palància, l- Pina de Montalgrao  
CASTELLÓ Baix Maestrat, el Pobla de Benifassà, la  
CASTELLÓ Plana Alta, la Pobla Tornesa, la  
CASTELLÓ Ports, els Portell de Morella  
CASTELLÓ Alt Millars, l- Puebla de Arenoso  
CASTELLÓ Camp de Morvedre, el Quart de les Valls  
CASTELLÓ Plana Baixa, la Ribesalbes  
CASTELLÓ Baix Maestrat, el Rossell  
CASTELLÓ Alt Palància, l- Sacañet  
CASTELLÓ Baix Maestrat, el Salzadella, la  
CASTELLÓ Baix Maestrat, el San Rafael del Río  
CASTELLÓ Plana Alta, la Sant Joan de Moró  
CASTELLÓ Baix Maestrat, el Sant Jordi / San Jorge  
CASTELLÓ Baix Maestrat, el Sant Mateu  
CASTELLÓ Baix Maestrat, el Santa Magdalena de Pulpis  
CASTELLÓ Plana Alta, la Serratella, la  
CASTELLÓ Plana Alta, la Sierra Engarcerán  
CASTELLÓ Alt Palància, l- Soneja  
CASTELLÓ Alt Palància, l- Sot de Ferrer  
CASTELLÓ Plana Baixa, la Suera / Sueras  
CASTELLÓ Plana Baixa, la Tales  
CASTELLÓ Alt Palància, l- Teresa  
CASTELLÓ Alt Maestrat, l- Tírig  
CASTELLÓ Ports, els Todolella  
CASTELLÓ Alt Millars, l- Toga  
CASTELLÓ Alt Palància, l- Torás  
CASTELLÓ Alt Palància, l- Toro, El  
CASTELLÓ Alt Millars, l- Torralba del Pinar  
CASTELLÓ Alt Maestrat, l- Torre d'En Besora, la  
CASTELLÓ Plana Alta, la Torre d'en Doménec, la  
CASTELLÓ Alt Millars, l- Torrechiva  
CASTELLÓ Alcalatén, l- Useres, les / Useras  
CASTELLÓ Alt Palància, l- Vall de Almonacid  
CASTELLÓ Alt Millars, l- Vallat  
CASTELLÓ Ports, els Vallibona  
CASTELLÓ Plana Alta, la Vilafamés  
CASTELLÓ Alt Maestrat, l- Vilafranca / Villafranca del Cid  
CASTELLÓ Plana Alta, la Vilanova d'Alcolea  
CASTELLÓ Alt Maestrat, l- Vilar de Canes  
CASTELLÓ Plana Baixa, la Vilavella, la  
CASTELLÓ Alt Millars, l- Villahermosa del Río  
CASTELLÓ Alt Millars, l- Villamalur  
CASTELLÓ Alt Millars, l- Villanueva de Viver  
CASTELLÓ Ports, els Villores  
CASTELLÓ Alcalatén, l- Vistabella del Maestrat  
CASTELLÓ Alt Palància, l- Viver  
CASTELLÓ Baix Maestrat, el Xert  
CASTELLÓ Alcalatén, l- Xodos / Chodos  
CASTELLÓ Ports, els Zorita del Maestrazgo  
CASTELLÓ Alt Millars, l- Zucaina  
VALÈNCIA Racó d'Ademús, el Ademuz  
VALÈNCIA Vall d'Albaida, la Aielo de Malferit  
VALÈNCIA Vall d'Albaida, la Aielo de Rugat  
VALÈNCIA Serrans, els Alcublas  
VALÈNCIA Camp de Morvedre, el Alfara de la Baronia  
VALÈNCIA Safor, la Alfauir  
VALÈNCIA Camp de Morvedre, el Algar de Palancia  
VALÈNCIA Safor, la Almiserà  
VALÈNCIA Serrans, els Alpuente  
VALÈNCIA Ribera Alta, la Alzira (per a actuacions en la localitat menor de la Barraca d'Aigües Vives)  
VALÈNCIA Serrans, els Andilla  
VALÈNCIA Serrans, els Aras de los Olmos  
VALÈNCIA Vall d'Albaida, la Atzeneta d'Albaida  
VALÈNCIA Costanera, la Barxeta  
VALÈNCIA Vall d'Albaida, la Bèlgida  
VALÈNCIA Vall d'Albaida, la Bellús  
VALÈNCIA Serrans, els Benagéber  
VALÈNCIA Vall d'Albaida, la Beniatjar  
VALÈNCIA Vall d'Albaida, la Benicolet  
VALÈNCIA Vall d'Albaida, la Benissoda  
VALÈNCIA Vall d'Albaida, la Benissuera  
VALÈNCIA Canal de Navarrés, la Bicorp  
VALÈNCIA Vall d'Albaida, la Bocairent  
VALÈNCIA Canal de Navarrés, la Bolbaite  
VALÈNCIA Vall d'Albaida, la Bufali  
VALÈNCIA Serrans, els Bugarra  
VALÈNCIA Serrans, els Calles  
VALÈNCIA Vall d'Albaida, la Carrícola  
VALÈNCIA Racó d'Ademús, el Casas Altas  
VALÈNCIA Racó d'Ademús, el Casas Bajas  
VALÈNCIA Vall d'Albaida, la Castelló de Rugat  
VALÈNCIA Safor, la Castellonet de la Conquesta  
VALÈNCIA Racó d'Ademús, el Castielfabib  
VALÈNCIA Plana d'Utiel-Requena, la Caudete de las Fuentes  
VALÈNCIA Canal de Navarrés, la Chella  
VALÈNCIA Serrans, els Chelva  
VALÈNCIA Plana d'Utiel-Requena, la Chera  
VALÈNCIA Serrans, els Chulilla  
VALÈNCIA Vall d'Aiora, la Cofrentes  
VALÈNCIA Vall d'Aiora, la Cortes de Pallás  
VALÈNCIA Ribera Alta, la Cotes  
VALÈNCIA Serrans, els Domeño (exclusivament per a actuacions en l'àrea del seu municipi radicada a la comarca dels Serrans)  
VALÈNCIA Foia de Bunyol, la Dos Aguas  
VALÈNCIA Canal de Navarrés, la Enguera  
VALÈNCIA Ribera Alta, la Ènova, l-  
VALÈNCIA Costera, la Estubeny  
VALÈNCIA Costera, la Font de la Figuera, la  
VALÈNCIA Vall d'Albaida, la Fontanars dels Alforins  
VALÈNCIA Plana d'Utiel-Requena, la Fuenterrobles  
VALÈNCIA Camp de Túria, el Gátova  
VALÈNCIA Costera, la Genovés  
VALÈNCIA Serrans, els Gestalgar  
VALÈNCIA Serrans, els Higueruelas  
VALÈNCIA Vall d'Aiora, la Jalance  
VALÈNCIA Vall d'Aiora, la Jarafuel  
VALÈNCIA Costera, la Llanera de Ranes  
VALÈNCIA Safor, la Llocnou de Sant Jeroni  
VALÈNCIA Costera, la Llosa de Ranes, la  
VALÈNCIA Vall d'Albaida, la Llutxent  
VALÈNCIA Serrans, els Loriguilla (exclusivament per a actuacions en l'àrea del seu municipi radicada a la comarca dels Serrans)  
VALÈNCIA Serrans, els Losa del Obispo  
VALÈNCIA Canal de Navarrés, la Millares  
VALÈNCIA Costera, la Moixent / Mogente  
VALÈNCIA Costera, la Montesa  
VALÈNCIA Vall d'Albaida, la Montitxelvo  
VALÈNCIA Canal de Navarrés, la Navarrés  
VALÈNCIA Vall d'Albaida, la Otos  
VALÈNCIA Vall d'Albaida, la Palomar, el  
VALÈNCIA Serrans, els Pedralba  
VALÈNCIA Camp de Morvedre, el Petrés  
VALÈNCIA Vall d'Albaida, la Pinet  
VALÈNCIA Racó d'Ademús, el Puebla de San Miguel  
VALÈNCIA Vall d'Albaida, la Quatretonda  
VALÈNCIA Canal de Navarrés, la Quesa  
VALÈNCIA Vall d'Albaida, la Ràfol de Salem  
VALÈNCIA Vall d'Albaida, la Rugat  
VALÈNCIA Vall d'Albaida, la Salem  
VALÈNCIA Camp de Morvedre, el Segart  
VALÈNCIA Ribera Alta, la Sellent  
VALÈNCIA Vall d'Albaida, la Sempere  
VALÈNCIA Plana d'Utiel-Requena, la Sinarcas  
VALÈNCIA Serrans, els Sot de Chera  
VALÈNCIA Vall d'Aiora, la Teresa de Cofrentes  
VALÈNCIA Vall d'Albaida, la Terrateig  
VALÈNCIA Serrans, els Titaguas  
VALÈNCIA Racó d'Ademús, el Torrebaja  
VALÈNCIA Camp de Morvedre Torres Torres  
VALÈNCIA Serrans, els Tuéjar  
VALÈNCIA Costera, la Vallada  
VALÈNCIA Racó d'Ademús, el Vallanca  
VALÈNCIA Plana d'Utiel-Requena, la Venta del Moro  
VALÈNCIA Plana d'Utiel-Requena, la Villargordo del Cabriel  
VALÈNCIA Serrans, els Yesa, La  
VALÈNCIA Vall d'Aiora, la Zarra